CELEX: 62014CN0538
Language: da
Date: 2014-11-26 00:00:00
Title: Sag C-538/14: Sag anlagt den 26. november 2014 — Europa-Kommissionen mod Republikken Finland

2.2.2015   
            
            
               DA
            
            
               Den Europæiske Unions Tidende
            
            
               C 34/15
            
         Sag anlagt den 26. november 2014 — Europa-Kommissionen mod Republikken Finland
   (Sag C-538/14)
   (2015/C 034/17)
   Processprog: finsk
   
      Parter
   
   
      Sagsøger: Europa-Kommissionen (ved I. Koskinen og D. Martin, som befuldmægtigede)
   
      Sagsøgt: Republikken Finland
   
      Sagsøgerens påstande
   
   
               —
            
            
               Det fastslås, at Republikken Finland har tilsidesat sine forpligtelser i henhold til artikel 3, stk. 1, og artikel 13 i Rådets direktiv 2000/43/EF (1) af 29. juni 2000 om gennemførelse af princippet om ligebehandling af alle uanset race eller etnisk oprindelse, idet den ikke har udpeget et organ, der har kompetence til at gennemføre de i dette direktivs artikel 13 fastsatte opgaver på området for arbejdslivet, og ikke har sikret, at disse opgaver virkelig gennemføres.
            
         
               —
            
            
               Republikken Finland tilpligtes at betale sagens omkostninger.
            
         
      Søgsmålsgrunde og væsentligste argumenter
   
   I henhold til artikel 3, stk. 1, i direktiv 2000/43/EF er også arbejdslivet omfattet af dette direktivs anvendelsesområde. I henhold til artikel 13 skal medlemsstaterne udpege et eller flere organer for fremme af ligebehandling af alle uden forskelsbehandling på grund af race eller etnisk oprindelse og sikre, at mindst ét af de udpegede organer har kompetence til, for så vidt angår de i denne bestemmelse nævnte anliggender og opgaver, at behandle spørgsmål, der relaterer sig til arbejdslivet. Da der i finsk ret ikke er udpeget noget organ med henblik på gennemførelse af de i artikel 13 i direktiv 2000/43/EF nævnte opgaver vedrørende spørgsmål om arbejdslivet, har Republikken Finland tilsidesat de forpligtelser, der påhviler den i henhold til dette direktivs artikel 3, stk. 1, og artikel 13.
   
      (1)  EFT L 180, s. 22.